b'\n_START_ARTICLE_\nVidaus auditas\n_START_PARAGRAPH_\nVidaus auditas \xe2\x80\x93 nepriklausom\xc4\x85 vertinimo funkcij\xc4\x85, sukurt\xc4\x85 organizacijos viduje, ir apiman\xc4\x8di\xc4\x85 organizacijos vidaus kontrol\xc4\x97s adekvatumo ir efektyvumo tyrim\xc4\x85 ir \xc4\xafvertinim\xc4\x85. Vidaus audito tikslas \xe2\x80\x93 suteikti konsultacijas organizacijos vadovybei ir darbuotojams, kaip pagerinti darbo efektyvum\xc4\x85.\n_START_SECTION_\nIstorija\n_START_PARAGRAPH_\nPirmas vidaus auditori\xc5\xb3 u\xc5\xbedavinys buvo buhalterin\xc4\x97s apskaitos tikrinimas. Auditas buvo praktikuojamas net 3500 met\xc5\xb3 prie\xc5\xa1 m\xc5\xabs\xc5\xb3 er\xc4\x85 Mesopotamijoje. Rasti finansiniai dokumentai su tikrinimo po\xc5\xbeymiais. Dokumentai su pana\xc5\xa1iais po\xc5\xbeymiais rasti senov\xc4\x97s Egipto, Kinijos, Persijos ir \xc5\xbeyd\xc5\xb3 kult\xc5\xabrose._NEWLINE_Dabartinis vidaus auditas atsirado XX a. XX a. audito u\xc5\xbedaviniai buvo pakeisti i\xc5\xa1 apskaitos \xc4\xaf verslo valdymo, nes augant kompanijoms vadovams tapo sunku jas kontroliuoti ir valdyti._NEWLINE_Ko gero, did\xc5\xbeiausia tarptautin\xc4\x97 auditori\xc5\xb3 s\xc4\x85junga yra Vidaus auditori\xc5\xb3 institutas (angl. The Institute of Internal Auditors), \xc4\xafkurtas 1941 m.\n_START_SECTION_\nReik\xc5\xa1m\xc4\x97\n_START_PARAGRAPH_\nVidaus audito ataskaitose nurodomos i\xc5\xa1vados apie nustatytus faktus, tarp j\xc5\xb3 teigiamus. Visos ataskaitos yra tik rekomendacinio pob\xc5\xabd\xc5\xbeio. Jei audituojamasis nesutinka su ataskaitoje nurodytomis i\xc5\xa1vadomis ir rekomendacijomis, stengiasi jas u\xc5\xbegin\xc4\x8dyti ir siekia, kad auditorius jas i\xc5\xa1imt\xc5\xb3 i\xc5\xa1 ataskaitos. Nepavykus, nors rekomendacijos ir neprivalomo pob\xc5\xabd\xc5\xbeio, jas da\xc5\xbeniausiai stengiamasi vykdyti._NEWLINE_Jei auditorius nustato tr\xc5\xabkumus, nuobaud\xc5\xb3 audituojamasis paprastai negauna.\n_START_SECTION_\nValdymas\n_START_PARAGRAPH_\nVidaus audito veikla valdoma taip pat, kaip ir kit\xc5\xb3 padalini\xc5\xb3. Jei vidaus auditas susidaro i\xc5\xa1 vieno skyriaus, auditai atliekami pagal bendr\xc4\x85 plan\xc4\x85. Jei pavaldus atskir\xc5\xb3 padalini\xc5\xb3 vadovams, atlieka auditus pagal bendr\xc4\x85 plan\xc4\x85 arba pagal savo atskirus patvirtintus planus. Atliekam\xc5\xb3 audit\xc5\xb3 planai yra vie\xc5\xa1i, su jais gali susipa\xc5\xbeinti visi \xc4\xafstaigos darbuotojai. Jei auditori\xc5\xb3 yra daugiau, vienu metu \xc4\xafstaigoje gali b\xc5\xabti atliekami keli auditai. Taip pat vienas ar keli auditoriai vienu metu gali atlikti kelis auditus. Tokiais atvejais atliekam\xc5\xb3 audit\xc5\xb3 terminai b\xc5\xabna ilgesni. Taip siekiama tuo pat metu atlikti veiklos steb\xc4\x97jim\xc4\x85. Vieno audito trukm\xc4\x97 gali b\xc5\xabti \xc4\xafvairi. Prakti\xc5\xa1kai niekada neplanuojama, kad auditas vykt\xc5\xb3 skirtingais kalendoriniais metais.'